**OSNUTEK POGODBE**

(Ponudnik mora **izpolniti sivo označena polja** in parafirati, podpisati in žigosati pogodbo, s čimer potrjuje, da se strinja z vsebino vzorca pogodbe.)

|  |  |
| --- | --- |
| **NAROČNIK:** in**UPORABNIK:** | **REPUBLIKA SLOVENIJA, MINISTRSTVO ZA ZDRAVJE****Štefanova 5, 1000 LJUBLJANA**, ki ga zastopa \_\_\_\_\_\_\_\_\_\_\_\_\_\_\_\_\_\_\_\_Matična številka: 5030544,ID številka: SI96395265(v nadaljnjem besedilu: naročnik)**ORTOPEDSKA BOLNIŠNICA VALDOLTRA,**ki ga zastopa Radoslav Marčan, dr. med., spec. ortopedMatična številka: 5053765ID številka: SI 30348145(v nadaljnjem besedilu: uporabnik) |
| ter |  |
| **IZVAJALEC:** | firma: \_\_\_\_\_\_\_\_\_\_\_\_\_\_\_\_\_\_naslov: \_\_\_\_\_\_\_\_\_\_\_\_\_\_\_\_\_\_pošta: \_\_\_\_\_\_\_\_\_\_\_\_\_\_\_\_\_\_\_, **ki ga zastopa** \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_Matična številka: \_\_\_\_\_\_\_\_\_\_\_ID številka: \_\_\_\_\_\_\_\_\_\_\_\_Transakcijski račun štev.: \_\_\_\_\_-\_\_\_\_\_\_\_\_\_\_\_ odprt pri \_\_\_\_\_\_\_\_\_\_\_\_\_\_\_\_\_(v nadaljnjem besedilu: izvajalec) |
|  |  |

sklepajo

**POGODBO ŠT……………………….**

**OB Valdoltra – prenova bolnišnične lekarne (GOI dela)**

**UVODNE DOLOČBE**

Pogodbene stranke uvodoma ugotovijo, da:

* sklepajo pogodbo na podlagi oddanega javnega naročila po izvedenem odprtem postopku, z oznako V8-18/G in nazivom **" OB Valdoltra – prenova bolnišnične lekarne (GOI dela) ",** na Portalu javnih naročil RS, št. objave \_\_\_\_\_\_ z dne \_\_\_\_\_\_\_\_\_\_ (sklep o začetku postopka oddaje javnega naročila, št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_, odločitev o oddaji javnega naročila, št. \_\_\_\_\_\_\_\_\_\_\_\_\_\_/\_\_\_, z dne \_\_\_);
* je ta pogodba sklenjena na podlagi ponudbe \_\_\_\_\_\_\_\_ z dne \_\_\_\_\_\_\_\_ in dokumentacije v zvezi z oddajo predmetnega javnega naročila (v nadaljnjem besedilu: dokumentacija), potrjene s strani izbranega izvajalca;
* je izvajalec v roku 8 dni od prejema poziva, št. ………… z dne …………………, naročniku posredoval podatke iz šestega odstavka 91. člena Zakona o javnem naročanju (Uradni list RS, št. 91/15 in 14/18);
* so sredstva zagotovljena v okviru projekta št. 2711-18-0036 z nazivom OB Valdoltra – prenova bolnišnične lekarne na proračunskih postavkah 875 in 3564.
1. **PREDMET POGODBE IN OBSEG POGODBENIH DEL**

1.1 Predmet pogodbe je izvedba GOI del ter dobava in montaža razne opreme.

* 1. Predmet pogodbe je tudi obveznost izvajalca, ki jo bo ta opravil v okviru dogovorjene pogodbene cene, da:
* izdela in izroči naročniku Elaborat prašnih delcev skladno z Uredbo o preprečevanju in zmanjševanju emisij delcev iz gradbišč (Uradni list, RS, št. 21/2011);
* izdela in izroči naročniku elaborat Program zagotavljanja kakovosti;
* izdela in izroči naročniku v treh (3) izvodih PID (projekt izvedenih del) za vsa izvedena pogodbena dela v obliki projektnih map in 2 x CD (grafični del v vektorskem formatu .dwg in pdf, tekstualni del v formatu .doc, tabelarični del v formatu .xls);
* izdela in izroči naročniku v dveh (2) izvodih NOV (navodila za obratovanje in vzdrževanje) za vsa izvedena pogodbena dela v obliki projektnih map in 2 x CD (grafični del v vektorskem formatu .dwg in pdf, tekstualni del v formatu .doc, tabelarični del v formatu .xls);
* na svoje stroške zagotovi primerno embalažo in transport ter da zaščiti in zavaruje blago, ki ga dolžan dobaviti in namestiti oz. vgraditi po pogodbi (v nadaljevanju pogodbeno blago), pred vremenskimi, termičnimi, transportnimi in vsakovrstnimi drugimi poškodbami in da odgovarja za varno delo, vse do zapisniške primopredaje pogodbenega blaga, za splošno varnost pa do poteka garancijskih rokov;
* pravočasno zagotovi in izroči vse potrebne načrte, dokazila o skladnosti, navodila in druge listine oziroma predmete, potrebne za vgradnjo oziroma montažo, uporabo in vzdrževanje pogodbenega blaga, vključno z navodili za varno delo in vzdrževanje v slovenskem jeziku, kot tudi garancijske listine, vključno s splošno (skupno) garancijsko izjavo za dobavljeno, vgrajeno oziroma montirano pogodbeno blago in opremo;
* jamči za napake in jih odpravi v rokih, dogovorjenih v tej pogodbi;
* upošteva navodila naročnika in nadzornika;
* sodeluje in koordinira dela z ostalimi izvajalci in dobavitelji opreme na gradbišču, s katerimi ima naročnik sklenjene pogodbe;
* izdela in preda dokazila o zanesljivosti objekta za pogodbeni obseg del;
* izvedba vseh potrebnih del in priprava vse potrebne dokumentacije za oddajo popolne vloge za pridobitev uporabnega dovoljenja;
* izvede čiščenja objekta, kar zadeva izvajalčevo delo in sicer med izvedbo del in pred primopredajo objekta.

1.3 Predmet pogodbe je tudi obveznost izvajalca, ki jo bo ta opravil v okviru dogovorjene pogodbene cene, da izvede vse transporte in druge pomožne storitve ter dobavi vse materiale, opremo in proizvode, potrebne za izvedbo pogodbenih del iz točk 1.1. in 1.3. te pogodbe, kot tudi prevzame vsa zavarovanja, odgovornost za varnost in zdravje pri delu na gradbišču in za splošno varnost v zvezi s predmetom pogodbe, ki ga mora izvršiti po tej pogodbi.

1.4 Predmet pogodbe je tudi obveznost izvajalca, ki jo bo ta opravil v okviru dogovorjene pogodbene cene, da pridobi in izroči vse potrjene listine oziroma potrebna soglasja, mnenja, ekspertize ter garancijske listine in druge listine, ki pripadajo objektu oziroma delom objekta, vključno z napravami in napeljavami ter drugim dobavljenim stvarem, vse v zvezi s predmetom pogodbe, ki ga mora izvršiti po tej pogodbi.

1.5 Obveznost izvajalca, ki jo bo ta opravil v okviru dogovorjene pogodbene cene, so tudi naslednja opravila, določena s predpisi o graditvi objektov: upoštevati navodila koordinatorja za varnost in zdravje pri delu, ki ga je imenoval uporabnik, urediti gradbišče v skladu z načrtom ureditve gradbišča, v skladu s splošnimi pogoji pogodbe voditi knjigo obračunskih izmer, izdelati PID in navodila za obratovanje in vzdrževanje (NOV), zbrati vse listine, ki so podlaga za uspešno primopredajo izvedenih del, ter izvedba šolanja osebja.

1.6 Predmet pogodbe je tudi obveznost izvajalca, da bo ob vsakokratnem kakovostnem in kvantitativnem pregledu naročniku predložil naslednjo spremno dokumentacijo:

* originalna navodila za uporabo, preizkušanje in vzdrževanje v slovenskem jeziku;
* kompletno tehnično dokumentacijo oz. tehnični opis v slovenskem jeziku, ki mora biti v pisni in elektronski obliki. Vsebovati mora podatke o montaži, priključitvi, delovanju, uporabi in vzdrževanju, navodila o odpravi motenj in okvar, servisih in verifikacij, risbe in sheme, opozorila na nevarnosti pri uporabi in načine za njihovo odpravo, opozorila na nevarne lastnosti aparata, navodila za hrambo, podatke in skice rezervnih delov itd.;
* izjavo dobavitelja, da je oprema izdelana v skladu s predpisanimi varstvenimi ukrepi, normativi, standardi in tehničnimi predpisi;
* izjavo o skladnosti s predpisanimi tehničnimi zahtevami za aparat, napravo oz. stroj. Nalepka CE naj bo po možnosti pritrjena tudi na opremo;
* garancijsko izjavo z dnevom začetka garancije od dneva primopredaje opreme;
* zapisnik o funkcionalnem preizkusu in instalacijsko poročilo, vključno s priloženimi konfiguracijami sistemov (naziv naprave in posameznih sklopov z njihovo pripadajočo serijsko številko);
* potrdila o brezhibnem delovanju opreme in vgrajenih sistemov.

1.7Obveznosti izvajalca za izvedbo predmeta pogodbe, ki so zajeta v pogodbeni ceni, so tudi vsa intelektualna, fizična, strojna, organizacijska in druga strokovna ter pomožna dela oziroma opravila, ki so potrebna za izvedbo in predajo instalirane, priključene, zagnane in preizkušene opreme, ne glede na njihovo vrsto in obseg in ne glede na to, ali so izrecno navedena v pogodbi ali ne.

**2.0 ROKI ZA IZVEDBO**

2.1 Izvajalec se zaveže z deli, ki so predmet te pogodbe, pričeti takoj po podpisu pogodbe oziroma uvedbi v delo ter jih končati v skladu z usklajenim in potrjenim terminskim in finančnim načrtom, ki ju bo naročniku dostavil najkasneje v roku 10 dni po podpisu pogodbe (v papirni in elektronski obliki – MS Project, ter pdf obliki). Terminski plan potrdi naročnik, izvajalec v njem posebej opozori na kritične roke.

Rok za izvedbo javnega naročila je 210 dni od uvedbe izvajalca v delo. Okvirni rok za uvedbo izvajalca v delo je 15 dni od datuma pričetka veljavnosti pogodbe.

Izvajalec je dolžan pred pričetkom pogodbenih del proučiti vso dokumentacijo in si nepremičnino ter lokacijo izvedbe del ogledati ter naročnika opozoriti na morebitne pomanjkljivosti oziroma nejasnosti ter zahtevati pisna navodila. Izvajalec s podpisom te pogodbe potrjuje, da si je lokacijo izvedbe del ogledal in da je v celoti seznanjen z obsegom del. Izvajalec tudi potrjuje, da je dokumentacijo proučil kot dober strokovnjak, vse z namenom ugotovitve, ali je ta izdelana tako, da bo z njo izvedba pogodbenih del uspela v dogovorjenih rokih, obsegu in kakovosti.

2.2 Za pričetek izvajanja pogodbenih del se smatra dan, ko je izvedena uvedba izvajalca v delo, kar se vpiše v gradbeni dnevnik. Naročnik uvede izvajalca v delo najkasneje v 15 (petnajstih) dneh po podpisu pogodbe in pisnega sporazuma o skupnih varnostnih ukrepih.

2.3 Za dokončanje pogodbenih del se smatra dan, ko so izpolnjeni sledeči pogoji:

* dokončanje gradbenih, obrtniških in instalacijskih del ter dokončanje dobave in montaže opreme,
* uspešno opravljen kakovostni in kvantitativni pregled vseh pogodbeno opredeljenih del,
* odpravljene vse pomanjkljivosti, zapisniško ugotovljenih na podlagi kakovostnega pregleda,
* predana vsa zahtevana projektna in dokazna dokumentacija, listine, meritve, elaborati, garancije, spremna dokumentacija,
* uporabniku predana dokumentacija in navodila za obratovanje in vzdrževanje objekta,
* opravljen tehnični pregled,
* odpravljene vse pomanjkljivosti, zapisniško ugotovljenih na tehničnem pregledu,
* uspešno izvedena primopredaja z zapisnikom,
* dostava finančnega zavarovanja za odpravo napak v garancijski dobi,
* opravljen in potrjen dokončni obračun,
* pridobitev uporabnega dovoljenja.

2.4 Nespoštovanje navedenega roka iz točk 2.1 in 2.2 se smatra za kršitev pogodbenih rokov.

2.5 Z izpolnitvijo pogojev iz prve do šeste alineje točke 2.3 te pogodbe so izpolnjeni pogoji za primopredajo. O primopredaji se sestavi zapisnik, ki ga morajo podpisati za to pristojne osebe. Po primopredaji izvajalec ni več odgovoren za pomanjkljivosti, ki bi se morale in mogle ugotoviti z običajnim pregledom ob prevzemu.

2.6 Roki se lahko spremenijo le v naslednjih primeru:

* če nastopijo okoliščine, ki jih izvajalec ni mogel preprečiti, ne odpraviti in se jim tudi ne izogniti,
* zaradi ukrepov upravnih organov.

Zahtevo za podaljšanje roka poda izvajalec naročniku v pisni obliki pred potekom roka. Spremembo roka mora potrditi naročnik in jo je potrebno urediti s sklenitvijo dodatka k pogodbi.

V primeru podaljšanja roka mora izvajalec na lastne stroške izročiti naročniku novo ali podaljšano finančno zavarovanje za dobro izvedbo pogodbenih obveznosti, z rokom veljavnosti, ki ga bo določil naročnik in bo naveden v dodatku k pogodbi, ter pripraviti novelirana terminski in finančni plan izvedbe.

2.7 Izvajalec mora naročniku podajati pisna poročila o napredovanju del in izpolnjevanju terminskega plana ob vsakokratni izstavitvi situacije. To mora storiti tudi na vsak pisni ali ustni poziv naročnika oz. z njegove strani pooblaščene osebe.

 Poročila morajo vsebovati fotografije, ki kažejo stanje poteka del, ter primerjave dejanskega in načrtovanega napredka. V kolikor je to potrebno, morajo poročila vsebovati podatke o vseh okoliščinah, ki lahko ogrozijo dokončanje v skladu s pogodbo, in o ukrepih za preprečitev zamud.

**3.0 POGODBENA VREDNOST**

3.1 Za celoten predmet pogodbe, ki obsega izpolnitev vseh obveznosti izvajalca po tej pogodbi, bo naročnik izvajalcu plačal pogodbeno ceno po načelu "obračuna del na podlagi podpisanih dejansko izvršenih količin v knjigi obračunskih izmer izvajalca s strani nadzornika ter potrjenih enotnih nespremenljivih cen/enoto izdelka iz pogodbenega predračuna del" (v nadaljnjem besedilu: pogodbena vrednost).

Skupna pogodbena vrednost je enaka skupni vrednosti po ponudbenem predračunu in znaša:

 \_\_\_\_\_\_\_\_\_\_\_\_\_\_\_\_\_ EUR brez DDV oz. \_\_\_\_\_\_\_\_\_\_\_\_\_\_\_ EUR z DDV

 (z besedo: \_\_\_\_\_\_\_\_\_\_\_\_\_\_\_\_\_\_\_\_\_ EUR in \_\_/100 z DDV).

Končna pogodbena vrednost bo oblikovana glede na dejansko izvedene količine posameznih vrst del iz ponudbenega predračuna.

3.2 Cena na enoto mere je nespremenljiva oziroma fiksna do konca izvedbe vseh del.

3.3 Pogodbena vrednost vsebuje vse sestavine oziroma elemente cene in krije vse stroške za izvedbo predmeta pogodbe, vključno z davkom na dodano vrednost (DDV), drugimi davki, taksami, carinami, prispevki oziroma dajatvami in transporti.

3.4 Sprememba cen je možna v skladu s 1. in 2. točko 6. člena pravilnika, ki ureja načine valorizacije denarnih obveznosti, ki jih v večletnih pogodbah dogovarjajo pravne osebe javnega sektorja oziroma po predpisu, ki ta pravilnik nadomešča. Pogodbene stranke kot podlago za valorizacijo uporabijo indeks cen življenjskih potrebščin.

Morebitna uskladitev cen bo urejena z dodatkom k tej pogodbi.

3.5 Pogodbena vrednost vsebuje tudi stroške preizkusov, meritev, izvidov in zagona.

3.6 Izvajalec izrecno potrjuje, do so mu poznani vsi pogoji, po katerih bo dela izvajal in se v naprej odpoveduje vsakršnemu zahtevku iz naslova nepredvidenih pogojev za delo, ter se zavezuje, da bo tovrstne pomanjkljivosti ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok gradnje, kvaliteta vgrajenega materiala ali izvedenih del, funkcionalnost posameznih delov ali objekta kot celote.

**4.0 NAČIN PLAČILA**

* 1. Izvršena dela bo naročnik plačeval na podlagi računov, s priloženimi začasnimi mesečnimi situacijami, ki jih je izvajalec dolžan dostaviti nadzornemu organu do 5. dne v mesecu za pretekli mesec. Računi s situacijami se izstavljajo na podlagi dejansko opravljenih del, in sicer na podlagi potrjene knjige obračunskih izmer za obračunski mesec in cen na enoto iz ponudbenega predračuna, v skladu z napredovanjem del in finančnim ter časovnim načrtom in morajo biti potrjene s strani nadzornika. Nadzornik je dolžan izvajalcu potrditi račun s situacijo v roku 10 dni od njenega prejema. V kolikor nadzornik računa s situacijo ne zavrne v 10 dneh, ga le-ta predloži naročniku, ki ga mora dokončno potrditi ali zavrniti v nadaljnjih 15 dneh. Če naročnik računa s situacijo ne zavrne v 15 dneh od prejema, se smatra, da je račun s situacijo potrjen z dnem prejema v vložišču naročnika.
	2. Naročnik bo plačeval račune (e-račun), s priloženimi začasnimi mesečnimi situacijami, 30. dan od prejema računa s situacijo pri vložišču naročnika oziroma v roku, ki je določen v veljavnem Zakonu o izvrševanju proračuna.
	3. Izvajalec bo moral vse račune naročniku pošiljati izključno v elektronski obliki (e-račun), skladno z zakonom, ki ureja opravljanje plačilnih storitev za proračunske uporabnike.
	4. Naročnik bo do končanja vseh del potrdil in izplačal izvajalcu izvedena dela največ v višini 95 % pogodbene vrednosti del. Naročnik ob vsaki situaciji zadrži 5 % vrednosti izvedenih del. Izplačilo zadržanih 5 % končne pogodbene vrednosti se bo izvršilo v roku 30 dni po primopredaji del oziroma v skladu z veljavnimi predpisi o izvrševanju proračuna.
	5. Za datum končanja vseh pogodbenih del se šteje datum primopredaje del, po opravljenem kakovostnem prevzemu vključno z dokončnim (finančnim) obračunom ter ob predložitvi garancije za zavarovanje obveznosti izvajalca v jamčevalnem roku.
	6. Račun, s priloženo končno situacijo bo naročnik potrdil izvajalcu ob izpolnitvi vseh določil iz točke 2.3. Pogoj za plačilo računa po končni situaciji je, da izvajalec predloži finančno zavarovanje za odpravo napak v garancijskem roku. Naročnik bo plačal račun s končno situacijo 30. dan od uradnega prejema računa s situacijo in predložitve finančnega zavarovanja za odpravo napak v garancijskem roku. V primeru, da bo izvajalec v zamudi z izvedbo predmeta pogodbe po svoji krivdi, bo naročnik od zneska računa s končno situacijo odštel znesek pogodbene kazni zaradi zamude in izvajalcu izplačal razliko.
	7. Znesek situacije mora biti nakazan na transakcijski račun izvajalca:

\_\_\_\_\_\_\_\_\_ /*banka*

št. računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /*IBAN*

 oziroma na transakcijske račune podizvajalcev skladno z ZJN-3.

Od neupravičeno in/ali nepravočasno plačanih zneskov pripadajo izvajalcu zakonite zamudne obresti.

* 1. Pogodbene stranke so soglasne, da je izpolnitev te pogodbe vezana na proračunske zmogljivosti naročnika v letih 2019 in 2020. Če pride do spremembe v proračunu ali programu dela naročnika oziroma do proračunskih ukrepov, ki neposredno vplivajo na to pogodbo, so stranke soglasne, da s sklenitvijo dodatka to pogodbo ustrezno spremenijo.

**5.0 OBVEZNOSTI NAROČNIKA IN UPORABNIKA**

5.1 Obveznosti naročnika so:

* ob uvedbi v delo izvajalcu predložiti projektno dokumentacijo in ostale podatke in dokumentacijo, potrebno za realizacijo predmeta pogodbe,
* tekoče spremljati izvajanje pogodbenih del in potrjevati predlagane in s strani nadzornika, ter projektanta usklajene spremembe,
* zagotoviti finančna sredstva za realizacijo premeta pogodbe.

5.2 Obveznosti uporabnika so:

* ob uvedbi v delo izvajalcu predložiti projektno dokumentacijo in ostale podatke in dokumentacijo, potrebno za realizacijo predmeta pogodbe,
* omogočiti izvajalcu nemoteno delo (predaja delovišča v trenutno posest, zagotovitev primernih dostopov itd.),
* omogočiti izvajalcu priklop na komunalne vode,
* tekoče spremljati izvajanje pogodbenih del in potrjevati predlagane in s strani nadzornika, ter projektanta usklajene spremembe,
* zagotoviti sodelovanje svojih tehnično vzdrževalnih službe,
* zagotoviti varnostni načrt,
* zagotoviti gradbeni nadzor nad izvajanjem del,
* zagotoviti koordinatorja za zdravje in varnost pri delu.

**6.0 OBVEZNOSTI IZVAJALCA**

 Obveznosti izvajalca so:

* + - * najkasneje 10 dni po podpisu pogodbe naročniku predložiti časovni in finančni načrt, ki mora upoštevati rok izvedbe vseh del (v papirni in elektronski obliki – MS Project, ter pdf),
			* koordinirati in usklajevati terminski načrt napredovanja del z naročnikom in svetovalnim inženirjem oz. nadzornikom,
			* naročniku predložiti v soglasje podizvajalce, ki jih namerava vključiti v izvedbo določenih pogodbenih del,
			* urediti gradbišče in transportne poti skladno z varnostnim načrtom in Sporazumom o skupnih ukrepih z upravnikom objekta,
			* pripravil ustrezen načrt organizacije gradbišča, ki bo izdelan v skladu s pogoji iz gradbenega dovoljenja,
			* izvesti pogodbene storitve, določene s to pogodbo v skladu pravnomočnim gradbenim dovoljenjem, strokovno pravilno in v skladu z veljavnimi predpisi ter splošnimi pogoji razpisa in posebnimi pogoji pogodbe,
			* upošteval določila in zahteve, ki bodo podane v varnostnem načrtu,
			* poskrbel za ograditev in označitev gradbišča z gradbiščno tablo, ki mora biti v času od začetka gradnje do pridobitve uporabnega dovoljenja na vidnem mestu nameščena na gradbišču,
			* pravočasno obvešča nadzornika pred vsako pomembno fazo izvajanja gradnje,
			* skrbeti za izvedbo del s skrbnostjo dobrega gospodarja,
			* vodil gradbeni dnevnik,
			* vodil knjigo obračunskih izmer,
			* naročniku omogočiti vpogled v izvajanje pogodbenih del ter upoštevati njegova navodila,
			* za vsako predlagano spremembo, za katero meni, da je utemeljena in ni v skladu s projektom, predhodno pridobiti pisno soglasje projektanta, nadzornika in naročnika/uporabnika,
			* opravljati delo skladno s časovnim načrtom,
			* upoštevati navodila in zahteve uporabnika, naročnika in nadzornika v zvezi z zagotavljanjem čim manj motenega izvajanja dejavnosti bolnišnice med izvajanjem del,
			* vgrajeval materiale, elemente in opremo v kvaliteti, kot so določeni v projektantskem popisu del, v skladu z veljavnimi predpisi in standardi,
			* zagotoviti ustrezno zaščito prostorov, ki neposredno mejijo na območje gradnje,
			* po opravljenih delih prostore očistiti ter saniral morebitne poškodbe, nastale zaradi izvajanja del, izdelati in predati elaborat zagotavljanja kakovosti,
			* na svoje stroške poskrbel za objekte vključno higiensko urejene sanitarije za svoje kadre in osebje na objektu ter prostor za skupne sestanke v dogovoru z naročnikom in drugimi izvajalci,
			* zagotovil prisotnost strokovnega kadra, ki ga zahteva gradbena zakonodaja, kar je vključeno v pogodbeno ceno,
			* pred pričetkom izvedbe del z nadzorom izdelati načrt nadzora, ki bo nadzorniku omogočal, da je prisoten pred vsako pomembno fazo gradnje,
			* po opravljenih delih z gradbišča in zemljišča potrebnega v času izvajanja pogodbenih del odstranil ves odpadni in drugi material, postavljene pomožne objekte, očistil sledove uporabljenih materialov,
			* zagotovil obvezno prisotnost odgovornega vodje del na gradbišču v času izvedbe del, najmanj 2× tedensko po najmanj 4 ure dnevno ter na vseh koordinacijskih in operativnih sestankih in na vseh pregledih,
			* podpisal izjavo o dokončanju gradnje in dokazilo o zanesljivosti,
			* zagotavljal varnost in zdravje delavcev, varnost ljudi in predmetov pri izvajanju gradnje ter preprečeval čezmerne obremenitve okolja,
			* naročnika oziroma uporabnika pisno opozoril na okoliščine, ki bi lahko otežile ali onemogočile kvalitetno in pravilno izvedbo del takoj oziroma najkasneje v petih (5) dneh od njihovega nastanka, in ščitil njegove interese.

**7.0 GARANCIJE**

7.1 Izvajalec jamči:

* za solidnost gradnje in hidroizolacijo 10 let,
* na materiale in storitev (doseganja standarda CLASS EA PoE oz. CAT 6A PoE) sistemsko garancijo 10 let,
* splošni garancijski rok za izvedena dela in vgrajene naprave in opremo 2 leti.

Izvajalec je dolžan predložiti naslednje garancije:

* nepreklicno garancijo na prvi poziv za pravočasno in kakovostno izvedbo pogodbenih obveznosti v višini 5 % pogodbene vrednosti (z DDV), najkasneje v 15 dneh od prejema izvoda podpisane pogodbe s strani naročnika, ki bo veljala še 30 dni od dneva primopredaje dalje;
* nepreklicno garancijo na prvi poziv v višini 5 % od pogodbene vrednosti (z DDV), kot jamstvo za brezhibno delovanje oziroma za odpravo napak v garancijski dobi, in sicer mora biti veljavnost garancije še 30 dni po preteku garancijskega roka, kot začetek veljavnosti garancije pa mora biti naveden datum primopredaje. Garancijo mora izvajalec predložiti ob podpisu primopredajnega zapisnika oziroma najkasneje v 15 dneh od primopredaje in po poteku veljavnosti prvega garancijskega roka pravočasno predložiti novo garancijo skladno s tretjim odstavkom točke 7.2 pogodbe vse do poteka najdaljšega garancijskega roka.
* zavarovalno polico za zavarovanje objektov oziroma pogodbenih del ter odgovornosti za čas od pričetka veljavnosti pogodbe do primopredaje, sklenjeno pri zavarovalnici v višini 500.000,00 EUR, najkasneje v 15 dneh od sklenitve pogodbe, z veljavnostjo zavarovalne police še 30 dni od dneva primopredaje dalje.

7.2 Garancijski roki za brezhibno delovanje oz. odpravo napak v garancijski dobi pričnejo teči z dne podpisa vseh pogodbenih strank o uspešni končni primopredaji in so po tej pogodbi:

* 10 let za vsa s pogodbo in dokumentacijo predvidena GOI dela, vezana na jamčenje za solidnost gradnje in hidroizolacijo,
* sistemska garancija 10 let na materiale in storitev (doseganja standarda CLASS EA PoE oz. CAT 6A PoE),
* 2 leti kot splošni garancijski rok za vso dobavljeno, montirano/vgrajeno opremo.

V kolikor izvajalec ne izroči garancije skladno z drugo alinejo točke 7.1 pogodbe se bo štelo, da javno naročilo ni uspešno izvedeno, naročnik pa ima pravico brezobrestno zadržati končno obračunsko situacijo za garancijski rok v višini garancije ali unovčiti zavarovanje za dobro izvedbo pogodbenih obveznosti.

Brez izročitve bančne garancije za odpravo napak v garancijskem roku se šteje, da dokončen prevzem del po pogodbi ni izvršen.

7.3 Garancijski roki morajo biti v skladu s točko 7.2 ne glede na garancijske roke proizvajalcev, v kolikor so le-ti krajši.

 V primeru zamenjave posameznih delov predmeta javnega naročila, prične teči nov garancijski rok. Vse ugotovitve morajo biti zapisniško ugotovljene.

7.4 Odzivni rok izvajalca na obvestilo o napaki je 24 ur in rok za odpravo napak do največ deset (10) dni vezano na GOI dela in največ 48 ur vezano na opremo. Če bi bil ta rok presežen, ima naročnik/uporabnik pravico naročiti odpravo napak pri tretji osebi na stroške izvajalca ali unovčiti ustrezno garancijo.

Izvajalec mora v času garancijskega roka zagotavljati servis za opremo. V primeru okvare je odzivni čas servisa naslednji delovni dan po prijavi napake. Izvajalec mora odpraviti napako v največ 48 urah. Uporabnik bo javil napako na št. tel. \_\_\_\_\_\_\_\_\_, ali preko elektronske pošte \_\_\_\_\_\_\_\_\_\_\_\_\_\_\_. V primeru da se enaka napaka pojavi na isti opremi dvakrat zapovrstjo, lahko uporabnik zahteva zamenjavo le-te z ekvivalentno novo opremo. V primeru neizpolnitve zahteve naročnik lahko unovči ustrezno bančno garancijo.

7.5 Če se med izvajanjem pogodbe spremeni rok za izvedbo del, kakovost in količina, mora izvajalec predložiti v roku 15 dni od podpisa dodatka k tej pogodbi novo finančno zavarovanje z novim rokom trajanja le-tega, v skladu s spremembo pogodbenega roka za izvedbo del, oziroma novo finančno zavarovanje s spremenjeno višino garantiranega zneska, v skladu s spremembo pogodbene vrednosti.

7.6 Izvajalec garantira, da je oprema, dobavljena po tej pogodbi, nova in nerabljena ter da predstavlja najnovejši model oziroma izvedbo, ki vključuje zadnje spremembe in izboljšave v konstrukciji in materialih. Izvajalec tudi garantira, da oprema nima napak ali pomanjkljivosti, ki bi izhajale iz konstrukcije, uporabljenih materialov ali iz kakršnekoli napake ali opustitve na strani izvajalca.

Garancijski rok teče od dneva prevzema – podpisa primopredajnega zapisnika, ko izvajalec izroči uporabniku naslednjo dokumentacijo:

* certifikate, izjave o skladnosti s standardi,
* garancijske liste za brezhibno delovanje opreme,
* navodila za uporabo, obratovanje in vzdrževanje v slovenskem jeziku (izjemoma v angleškem jeziku – po odobritvi uporabnika),
* seznam pooblaščenih serviserjev za posamezno vrsto dobavljene opreme,
* kompletno tehnično dokumentacijo oz. tehnični opis za vzdrževanje in odpravo napak (Service manual),
* spisek nujnih rezervnih delov z informativnimi cenami,
* instalacijska poročila, vključno s konfiguracijo sistema,
* druge listine, določene s pogodbo.

Če je oprema v garancijskem roku zamenjana ali bistveno popravljena, začne teči garancijski rok znova in je izvajalec dolžan izročiti nov garancijski list.

Izvajalec zagotavlja v času 24 mesečnega garancijskega roka »popolno« preventivno in korektivno vzdrževanje opreme.

Preventivno vzdrževanje »popolno« pomeni zagotavljaje izvajanja rednega vzdrževanja, število rednih vzdrževalnih servisov po navodilih proizvajalca (najmanj 1x letno) vključno z vsemi rezervnimi deli (tudi dragi rezervni deli) in potrošnim materialom, stroški dela in potnimi stroški; npr.: kontrolo stanja opreme in njene funkcionalnosti, odkrivanje napak in odprava le teh, preverjanje in optimiranje funkcijskih parametrov delovanja, čiščenje in kontrola opreme, izdaja servisnega poročila in nalepka na opremi z datumom in podpisom izvedbe pregleda (navesti število obveznih in priporočenih servisov na leto: ………..).

Preventivno vzdrževanje se izvaja v dogovoru z uporabnikom, v primeru izklopov opreme, pa se lahko uporabnik odloči, da se preventivno vzdrževanje izvede po 15:30 uri ali pa sobote in nedelje.

Korektivno vzdrževanje »popolno« pomeni servisna popravila/odpravo napak na opremi z zamenjavo iztrošenih, okvarjenih delov in večjega potrošnega materiala za predmetno opremo ter vzpostavitev naprav v fazo pravilnega in brezhibnega delovanja. Servis se opravlja po pozivu uporabnika z vključenimi vsemi rezervnimi deli in potrošnimi materiali, vključno s transportnimi in vsemi ostalimi stroški.

Servisna dela, ki so potrebna zaradi strojelomov ali napačnega ravnanja uporabnika z opremo, ne pomenijo vzdrževalnih del in jih je izvajalec upravičen zaračunati po informativnih cenah iz njegove ponudbe. Ob tem mora izvajalec–serviser zagotavljati enak odzivni čas, kot v garancijskem roku in izvajati tudi vsa intervencijska popravila-servisiranje.

Prijava napake mora biti izvedena telefonsko, slediti ji mora pisna potrditev po elektronski pošti na dogovorjen elektronski naslov. Pri prijavi okvare je potrebno navesti: a) ime naročnika in ime osebe, ki okvaro prijavlja, b) lokacijo naprave, c) vrsto in tip naprave v okvari, d) opis okvare. Odzivni čas serviserja je 24 ur od pisne prijave napake s strani uporabnika do prihoda serviserja na lokacijo za popravilo opreme pri uporabniku. Rok za odpravo napake je dva (2) delovna dneva od prihoda serviserja na lokacijo za popravilo opreme pri uporabniku.

Ponudnik mora upoštevati maksimalni odzivni čas od prijave okvare do rešitve problema in možnost začasne nadomestitve opreme v času popravila, v primeru, da bi okvara onemogočala normalno opravljanje dejavnosti uporabnika.

Servisiranje se opravlja praviloma pri uporabniku.

Če izvajalec, potem ko je dobil takšno obvestilo, v dogovorjenem roku ne bo odpravil napak na opremi, lahko uporabnik sam izvrši vse aktivnosti, ki so potrebne za odpravo napak. Vse rizike in stroške, ki bi izhajali iz takšnega ukrepanja uporabnika, bo nosil izvajalec.

V primeru, da popravilo ni končano v roku 45 dni oz. če se ista napaka pojavi najmanj trikrat, je izvajalec dolžan zagotoviti enakovredno novo opremo.

Izvajalec jamči za kakovost opravljenih storitev šest (6) mesecev od dneva popravila. Za zamenjane rezervne dele začne teči garancijski rok od dneva popravila.

Izvajalec se zavezuje zagotavljati nadomestne dele še najmanj pet (5) let po izteku garancijskega roka.

**8.0 POGODBENA KAZEN, ODŠKODNINA**

8.1 Pogodbene obveznosti bo izvajalec opravil v skladu s časovnim načrtom in določili iz točke 2.0.

8.2 V primeru zamude pri izvajanju pogodbenih obveznosti, ki jo povzroči izvajalec, bo izvajalec plačal naročniku pogodbeno kazen, ki bo odvisna od števila dni zamude, in sicer za vsak koledarski dan v višini 0,2 % (dve desetinke odstotka), vendar skupno največ 10 % (deset odstotkov) od pogodbene cene. Pogodbena kazen se obračuna pri dokončnem obračunu.

Če bo škoda, ki jo bo zaradi zamude utrpel naročnik, večja od pogodbene kazni, ima naročnik pravico zahtevati razliko do polne odškodnine in unovčiti garancijo za dobro izvedbo pogodbenih obveznosti.

**9.0 ZDRAVJE IN VARNOST PRI DELU**

9.1 Vsi ukrepi za zagotavljanje zdravja in varnosti pri delu na delovišču so obveznost izvajalca. Izvajalec izrecno soglaša, da prevzame nase tudi odgovornost za zdravje in varnost pri delu, ki je s predpisi in pravilniki naložena naročniku oziroma uporabniku.

9.2 Uporabnik imenuje koordinatorja za varnost in zdravje pri delu, ki na delovišču zagotavlja in usklajuje dosledno upoštevanje temeljnih načel varnosti in zdravja pri delu delavcev, ki jih veljavni predpisi nalagajo delodajalcem.

9.3. Izvajalec je dolžan upoštevati navodila koordinatorja za varnosti in zdravje pri delu in elaborat varnostnega načrta. V nasprotnem primeru vse posledice ravnanj oziroma opustitve ravnanj v zvezi z zdravjem in varnostjo pri delu na gradbišču, ki so v nasprotju z navodili odgovorne osebe za zdravje in varnost pri delu bremenijo izključno izvajalca.

**10.0 PODIZVAJALCI** */se upošteva le v primeru, da izvajalec nastopa s podizvajalci/*:

10.1 Izvajalec pri izvajanju te pogodbe nastopa s podizvajalci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/navesti naziv, polni naslov, matično številko, identifikacijsko številko za DDV in račun/*,

in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. */navesti vrsto in vrednost del/*

10.2 Rok plačila podizvajalcu je enak, kot je določen za plačilo obveznosti naročnika do izvajalca v tej pogodbi.

10.3 Izvajalec pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu. Soglasje podizvajalca, na podlagi katerega naročnik namesto izvajalca poravna podizvajalčevo terjatev do izvajalca je sestavni del in priloga te pogodbe. Izvajalec svojemu računu ali situaciji priloži račun ali situacijo podizvajalca, ki ga je predhodno potrdil. */se upošteva v primeru, da podizvajalec zahteva neposredno plačilo/*

10.4 Izvajalec se zavezuje naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za dobavljeno blago/opremo, neposredno povezano s predmetom javnega naročila. */se upošteva v primeru, da podizvajalec ne zahteva neposrednega plačila/*

10.5 Izvajalec se zavezuje, da bo med izvajanjem pogodbe naročnika obvestil o morebitnih spremembah informacij pri že nominiranih podizvajalcih in poslal informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi naslednje podatke in dokumente:

-       kontaktne podatke in zakonite zastopnike predlaganih podizvajalcev,

-       izpolnjene ESPD teh podizvajalcev v skladu z 79. členom ZJN-3 ter

-       priložiti pisno zahtevo podizvajalca za neposredno plačilo, če novi podizvajalec to zahteva.

10.6 Naročnik si pridržuje pravico zavrniti predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo predmetnega javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.

**11.0 POOBLAŠČENE OSEBE**

11.1 Navedeni pogodbeni predstavniki so pooblaščeni, da zastopajo pogodbene stranke v vseh vprašanjih, ki se nanašajo na realizacijo predmeta pogodbe.

Pooblaščeni zastopnik naročnika po tej pogodbi / skrbnik pogodbe je ...............................

Namestnik pooblaščenega zastopnika naročnika po tej pogodbi/skrbnika pogodbe je ...............................

Namestnik nadomešča skrbnika pogodbe v času njegove odsotnosti z vsemi pooblastili skrbnika pogodbe.

Pooblaščeni zastopnik uporabnika po tej pogodbi je ...............................

Pooblaščeni zastopnik izvajalca po tej pogodbi je .................................

Navedeni pogodbeni predstavniki so pooblaščeni, da zastopajo pogodbene stranke v vseh vprašanjih, ki se nanašajo na realizacijo predmeta pogodbe.

Funkcijo vodje del pri izvedbi del po tej pogodbi bo opravljal: ...............................

Funkcijo vodje del za področje gradbeništva bo opravljal ...............................

Funkcijo vodje del za področje strojništva bo opravljal ...............................

Funkcijo vodje del za področje elektrotehnike bo opravljal...............................

Funkcijo vodjo gradnje pri izvedbi del po tej pogodbi bo opravljal:  ...............................

Izvajalec izrecno izjavlja, da so vsi našteti odgovorni vodje del podali svoje soglasje za svoje sodelovanje pri izvedbi te pogodbe in da so seznanjeni z razpisnimi pogoji javnega naročila. Odgovorni vodje del, ki so na strani izvajalca navedeni za izvajanje storitev po tej pogodbi, bodo projekt tudi dejansko izvajali, pri čemer za naročnika ni pomembno, ali je določen ključni strokovnjak zaposlen pri izvajalcu ali pa je morda v drugačnem pogodbenem razmerju z njim. Če bo prišlo pri izvajalcu do zamenjave ključnega strokovnjaka, mora izvajalec o taki spremembi pravočasno predhodno pisno obvestiti naročnika. Obvestilo mora vsebovati obrazložitev za zamenjavo in enakovrstne podatke, kakor jih je izvajalec predložil v ponudbi za predmetno javno naročilo. Zamenjava mora biti strokovno enakovredna ali boljša v primerjavi z zamenjanim odgovornim vodjem del. Izvajalec posameznega odgovornega vodje del ne sme zamenjati, dokler naročnik take zamenjave izrecno predhodno ne potrdi.

**12.0 PROTIKORUPCIJSKA KLAVZULA**

12.1 Ta pogodba je nična, kadar kdo v imenu ali na račun druge pogodbene stranke predstavniku ali posredniku naročnika ali uporabnika obljubi, ponudi ali da kakšno nedovoljeno korist za pridobitev posla ali

* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku, posredniku.

**13.0 REŠEVANJE SPOROV**

13.1 Pogodbene stranke so sporazumne, da bodo morebitna nesoglasja oz. spore reševali predvsem sporazumno, če v tem ne bi uspeli, pa bo v sporih odločilo pristojno sodišče glede na sedež naročnika.

**14.0 KONČNE DOLOČBE**

14.1 Pri izvajanju določil iz te pogodbe in izpolnjevanju medsebojnih obveznosti, ki so opredeljene v tej pogodbi, veljajo določila Posebnih gradbenih uzanc (v kolikor le-te niso v nasprotju s splošnimi in posebnimi pogoji pogodbe), Zakona o graditvi objektov, Obligacijskega zakonika in drugih predpisov, ki urejajo to področje.

14.2 V primeru razveze pogodbe je dolžna stranka, na strani katere so nastali razlogi za razvezo pogodbe, povrniti ostalima strankama vso škodo, ki jima je nastala zaradi razveze pogodbe.

14.3 Kakršne koli spremembe te pogodbe so možne le v pisni obliki in ob soglasju vseh pogodbenih strank.

14.4 Izvajalec ne sme v imenu naročnika brez njegovega soglasja dajati izjav (ustno, pisno ali preko elektronske pošte) za javnost, neposredno, preko medijev ali preko predstavnikov medijev. Prav tako ne sme dajati kakršnakoli zagotovila in izjave tretjim osebam o izvajanju storitev. Vsa uradna komunikacija mora potekati preko naročnika oziroma po pooblastilu naročnika.

**15.0 VELJAVNOST POGODBE**

15.1 Pogodba velja od dneva, ko jo podpišejo vse pogodbene stranke in ko izvajalec predloži naročniku finančno zavarovanje za dobro izvedbo pogodbenih obveznosti.

15.2 Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

15.3 Pogodba solidarno zavezuje vsakokratne pravne naslednike tudi v primeru organizacijskih oziroma statusno – lastninskih sprememb.

15.4 Sestavni deli pogodbe so:

* dokumentacija,
* ponudbena dokumentacija izvajalca,
* časovni in finančni načrt,
* pisni sporazum o skupnih varnostnih ukrepih za zagotavljanje varnosti in zdravja pri delu na gradbišču,
* soglasje podizvajalca, na podlagi katerega naročnika namesto izvajalca poravna podizvajalčevo terjatev do izvajalca.

15.5 Pogodba je sestavljena v sedmih (7) izvodih, od katerih prejme naročnik tri (3) izvode, uporabnik in izvajalec pa vsak po dva (2) izvoda.

št.: \_\_\_\_\_\_\_\_\_\_/ št.:

|  |  |  |
| --- | --- | --- |
| Ljubljana, dne \_\_\_\_\_\_\_\_\_\_\_\_ | \_\_\_\_\_\_\_\_\_\_\_, dne \_\_\_\_\_\_\_\_\_\_\_ |  |
| Naročnik: | Izvajalec: |  |
| REPUBLIKA SLOVENIJAMINISTRSTVO ZA ZDRAVJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| št.:Ljubljana, dne \_\_\_\_\_\_\_\_\_\_\_ |  |  |
| Uporabnik: |  |  |
| ORTOPEDSKA BOLNIŠNICA VALDOLTRA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |